Raivo Rimm

Raivo Rimm (sündinud 23. novembril 1967 Valgas) on eesti raadio- ja teleajakirjanik.

Töö
Rimmi töine elu algas pagarina. Seejärel töötas ta alates maist 1994 kolm aastat Valga raadiojaamas Raadio Ruut.Hillar Kohv. Valgast pärit telemehe Raivo Rimmi esimene amet oli pagar Kuulutaja.ee, 12.09.2014. 2004. aastal kommenteeris ta olümpiamänge Raadio 2 ülevaatesaadetes.Tele- ja raadioajakirjanikud valmistuvad olümpiaks Postimees.ee, 30.07.2004. Ta on raadiotööd teinud ka Kuku Raadio spordiuudiste toimetaja ja saatejuhina.

31. juulist 1997 töötas ta spordiuudiste diktorina eratelejaamas TV 1, kus sai Ulvi ja Jüri Piheli juhendamisel ka televisioonitöö algväljaõppe. Alates 1998. aastast juhtis ta Kanal 2 liiklussaadet "Rooli võim" ning hiljem sai temast ka uudistesaate "Reporter" reporter ja saatejuht.Liina Suvi Ristoja. Intervjuu ⟩ «Rooli võimu» saatejuht Raivo Rimm: närvis autojuht on liikluses kõige hullem asi üldse Postimees/Elu24, 17.12.2021. Mittekoosseisulise reporterina tegi ta Kanal 2-le kaastööd kuni 2025. aasta alguseni.Erkki Sillandi. Intervjuu ⟩ Raskes joobes autoroolist tabatud Raivo Rimm: tekkis tunne, et ma pean selle kõik uputama pudelisse Postimees/Elu24, 23.09.2025.

Sport
Raivo Rimm on tegelenud maratonijooksu ja triatloniga ning propageerinud sportlikku eluviisi ka Kanal 2 "Reporteri" saadetes.Pühajärvel võisteldi triatlonis: stardis oli ka Reporteri kekaõps Raivo Rimm! Kanal 2 koduleht, 08.08.2016. Ta on võistelnud paljudel suusamaratonidelRaivo Rimmi osalemine maratonidel 2001–2024 Sportos.eu. Vaadatud 11.01.2026., sealhulgas VasaloppetilRene Kundla. Vasaloppetil eestlastest kiireimad Kaiv ja Helmja ERR Sport, 04.03.2018., ning läbinud 2022. aastal ekstreemse 24-tunnise suusavõistluseSiim Randla. Telemees sõitis jälle purjuspäi: kohus karistas teda üldkasuliku tööga ja peatas juhtimisõiguse Õhtuleht.ee, 11.01.2026.. Lisaks huvitub ta autospordist.Liina Suvi Ristoja. Intervjuu ⟩ «Rooli võimu» saatejuht Raivo Rimm: närvis autojuht on liikluses kõige hullem asi üldse Postimees/Elu24, 17.12.2021.Raivo Rimm läbis auga „Rooli võimu“ kiigekatse Uued Uudised, 15.06.2015.

Rimm kuulub Niitvälja golfiklubisse, ta on pälvinud auhinnalisi kohti kohalikel golfivõistlustel ning olnud Eesti Golfiliidu võistlusspordi toimkonna liige.Niitvälja 50+ scramble’i võitis kolmeliikmeline võistkond Ajakiri Golf, 22.05.2021.Golfist, tervisest ja muidugi ka autodest Raivo Rimmiga! Ajakiri Golf, 20.08.2021.

Õigusrikkumised
31. juulil 2025 juhtis Raivo Rimm alkoholijoobes olles elektrilist linnamaasturit. Harju maakohus mõistis talle selle eest 1. augusti 2025 otsusega kuuekuulise vangistuse, millest lõplikuks karistusajaks kujunes kolm kuud ja 28 päeva. Karistus jäeti täitmisele pööramata tingimusel, et ta ei pane aasta jooksul toime uut tahtlikku õigusrikkumist.Erkki Sillandi. Intervjuu ⟩ Raskes joobes autoroolist tabatud Raivo Rimm: tekkis tunne, et ma pean selle kõik uputama pudelisse Postimees/Elu24, 23.09.2025.

9. jaanuaril 2026 arutas Harju maakohus taas Rimmi süüasja, kuna ta oli tabatud tingimisi karistuse kehtimise ajal, 7. jaanuaril 2026, uuesti sõiduki juhtimiselt joobeseisundis. Teda karistati kohustusega teha aasta jooksul 295 tundi üldkasulikku tööd, lisaks peatati kolmeks kuuks tema mootorsõiduki juhtimise õigus.Siim Randla. Telemees sõitis jälle purjuspäi: kohus karistas teda üldkasuliku tööga ja peatas juhtimisõiguse Õhtuleht.ee, 11.01.2026.Erkki Sillandi. Klipp kohtust ⟩ Taas purjuspäi autoroolist tabatud telenäol Raivo Rimmil tuleb korralikult hakata tegema üldkasulikku tööd Postimees/Elu24, 09.01.2026.

Viited

Kategooria:Eesti ajakirjanikud
Kategooria:Eesti saatejuhid
Kategooria:Sündinud 1967